title: Versailles vawa koe Louveciennes, nolda (trutca ke Pissarro)
text: Banugale Pissarro koe mona tigisa koe Louveciennes keve vawa vane Versailles irubar. Claude Monet va abic vielcek dene yasa ke Pissarro dile tiskir. Lingesik va litevaf martig vanikatcur ise va tol-sanoya trutca va bata vawa skur enide va afikeskeem kare cadimeem ke tanda vayar. Dum koe yona darefa trutca, kelt va welmapa kereler voxen ukamudor al zo tuaftar numen yambik va fentugali afi molavasi va patectoy karaker. Va aalizga umicasa va vawa is alpozaf siak pilkovon malsaver, kan kelt riwe tuebeltawes keve zida.